फिडे मास्टर रुपेशलाई सुरुमै झट्का
हेटौंडा कप एसियाली खुला रेटिङ बुद्धिचाल प्रतियोगिताको उद्घाटन दिनमै बुधबार नेपाल च्याम्पियन फिडे मास्टर रुपेश जैसवाल पराजित भएका छन् । उनी भारतीय खेलाडी १४३३ रेटिङ पंकज बोर्सेसँग पराजित भएका हुन् ।
मकवानपुर — हेटौंडा कप एसियाली खुला रेटिङ बुद्धिचाल प्रतियोगिताको उद्घाटन दिनमै बुधबार नेपाल च्याम्पियन फिडे मास्टर रुपेश जैसवाल पराजित भएका छन् । उनी भारतीय खेलाडी १४३३ रेटिङ पंकज बोर्सेसँग पराजित भएका हुन् ।पहिलो चरणमा विदेशी खेलाडीको दबदबा रहँदा पूर्व नेपाल च्याम्पियन सीएम पुरुषोत्तम चौलागाईं भारतीय पीयूष कुमारसँग बराबरीमा रोकिएर अंक बाँडे ।पहिलो चरणमा भारतीय खेलाडी सुवन्यण कुण्डु, अर्विन्दरप्रित सिंह, राहुल गुरुङ, बंगलादेशी अबु सुफियान सकिल, आईएम मोहम्मद मिजाउद्दिन, शेख नाजिर, देवराज चटर्जी, मोहम्मद सरिफ हुसैन, नएम हक र श्रीलंकन सचिनी रणसिंघे विजयी भएका छन् ।नेपालका युवा खेलाडी पुरुषोत्तम सिलवाल र सुश्रुत दाहाललगायतका खेलाडी विजयी भएका छन् । प्रतियोगितामा नेपाल, भारत, बंगलादेश, श्रीलंकाका ८६ खेलाडीको सहभागिता छ ।मकवानपुर जिल्ला बुद्धिचाल संघको आयोजनामा पाँच दिनसम्म चल्ने प्रतियोगितामा स्विस लिगका आधारमा ९ चरणको खेल हुनेछ ।नेपाल बुद्धिचाल महासंघको महासचिव धरमबहादुर लामाका अनुसार प्रतियोगिताका विजेताले १ लाख २५ हजार, दोस्रोले ७५ हजार, तेस्रो हुनेले ४० हजार रुपैयाँ पुरस्कार पाउनेछन् । चौथोलाई २५ हजार, पाँचौंलाई २० हजार, छैटौंदेखि दसौंसम्मलाई जनही १५ हजार प्रदान गरिनेछ । एघारौंदेखि पन्ध्रौं हुनेसम्मले ११ हजार पाउनेछन् ।प्रतियोगिताको उद्घाटन वाग्मती प्रदेश खेलकुद विकास परिषद्का सदस्य–सचिव सूर्यलाल भण्डारीले गरेका थिए ।